cyanic-selkie/wikianc huggingface dataset:
דקונסטרוקציה
המשמעות של "דקונסטרוקציה"
טקסט דקונסטרוקטיבי הוא תמיד טקסט 'טפילי', שחי בתוך טקסט יחיד אחר, ואינו יכול להתקיים בלעדיו. אך דקונסטרוקציה אינה שם נרדף ל"הרס" ("destruction") של הטקסט המקורי, אלא, על פי ברברה ג'ונסון, דקונסטרוקציה היא למעשה קרובה יותר למשמעות המילה "ניתוח" (analysis), שמשמעותה האטימולוגית היא "לפרק" - "to de-construct". הקורא/כותב של הטקסט הדקונסטרוקטיבי אינו מתייצב מול הטקסט שהוא קורא, ואינו מבקר אותו מנקודה חיצונית (כמו, למשל במקרה של ביקורת מרקסיסטית או פמיניסטית). תחת זאת הוא מבצע מהלך של קריאה אינטימית וקרובה (קריאה צמודה) של הטקסט, בוחן את המרקם שלו, אילו טענות הטקסט מנסה להציג ואילו להסתיר, ואז כותב את ההמשך המתבקש שלו, כפי שנובע מהכללים אותם הטקסט עצמו מבסס. לרוב אותו המשך, אותה תוספת, מערערים על מבנה הטיעון שמחבר הטקסט המקורי ביקש להציג. אם דבר מה אכן נהרס במהלך קריאה דקונסטרוקציוניסטית זה אינו הטקסט, אלא הטענה לשליטה חד משמעית של צורת סימון אחת על פני אחרת. במהלך הדקונסטרוקטיבי קריאה מסוג זה היא קריאה שמנתחת את ההבדל הקריטי שבין טקסט לעצמו (ראו ברברה ג'ונסון The Critical Difference 1981).
יחסי מקדוניה הצפונית–שווייץ
היסטוריה
בין רפובליקת מקדוניה הצפונית לבין הקונפדרציה השווייצרית מתקיימים יחסים דיפלומטיים רשמיים, על פי משרד החוץ של שווייץ, היחסים הדיפלומטיים הרשמיים שבין רפובליקת מקדוניה הצפונית לבין הקונפדרציה השווייצרית הם יחסים דיפלומטיים טובים, חמים וידידותיים.
מאז שנת 1996, מקדוניה הצפונית מהווה מדינה מועדפת עבור שיתוף פעולה שווייצרי במזרח אירופה. שווייץ פתחה את שגרירותה בסקופיה בירת מקדוניה בשנת 2000.
מייק הות'ורן
קריירת המרוצים
הגרנד פרי הבלגי, המרוץ השלישי של עונת 1952, היה הופעת הבכורה של הות'ורן באליפות הפורמולה 1, אותה סיים במקום הרביעי. בגרנד פרי הבריטי סיים במקום השלישי ועלה על הפודיום לראשונה. בעונת 1953 הצטרף לקבוצת פרארי. בגרנד פרי הצרפתי, המרוץ התשיעי בו השתתף רשם את הניצחון הראשון, כשגבר על חואן מנואל פנג'יו בפער של שנייה אחת. המרוץ זכה לכינוי "המרוץ של העשור" לאחר שכל ארבעת הנהגים במקומות הראשונים סיימו את המרוץ בפער של חמש שניות בלבד זה מזה. באותה שנה ניצח, ביחד עם ג'וזפה פארינה, במרוץ 24 השעות של ספא. בעונת 1954 סיים שלוש פעמים במקום השני ובמרוץ סיום העונה השיג ניצחון וסיים את העונה במקום השלישי באליפות הנהגים. במהלך העונה השתתף במרוץ מחוץ לסבב בסיציליה ונפצע בתאונה שגרמה לו לכוויות בידיו ורגליו. בעקבות מותו של אביו בתאונת דרכים, נאלץ להשקיע זמן בעסק המשפחתי שירש. בשל כך עזב בתחילת עונת 1955 את קבוצת פרארי והצטרף לקבוצת ואנוול, אך לאחר שני מרוצים שב לפרארי. את העונה סיים ללא נקודות.
יוז'ף פוגאן
יוז'ף פוגאן (במקור עד 1903 יוז'ף שוורץ, בהונגרית: Pogány József; בודפשט, 8 בנובמבר 1886 – מוסקבה, מקום הוצאה להורג קומונארקה, 8 בפברואר 1938) היה פוליטיקאי, עיתונאי, מבקר ספרות יהודי-הונגרי אחד מקומיסרי העם של הרפובליקה הסובייטית ההונגרית, חבר האינטרנציונל הקומוניסטי, חבר בוועד המנהל של המפלגה הקומוניסטית של ארצות הברית בשם ג'ון פפר.
לוקה דה לה טורה
קריירת מועדונים
ב-6 באוגוסט 2020 חתם דה לה טורה על חוזה לשתי עונות בהראקלס אלמלו מליגת העל ההולנדית. ב-13 בספטמבר ערך את הופעת הבכורה שלו במועדון, בניצחון 0–2 על דן האג במסגרת המחזור הראשון בליגה לעונת 2021/2022. ב-7 במרץ 2021 הבקיע את שער הבכורה שלו במועדון, בניצחון 1–2 על זוולה במסגרת המחזור ה-25 בליגה. הוא ערך 64 הופעות ליגה במדי המועדון, בהן הבקיע שני שערים.
האגודה היהודית להגנת נערות ונשים
הקמת "אגודת הנשים היהודיות למניעה והצלה"
קונסטנס רוטשילד, הרוזנת בטרסי לאחר נישואיה, הייתה מעורבת בפעילויות סיוע וחינוך למהגרים בכלל, ולמהגרים היהודים בפרט, בכל רחבי הממלכה המאוחדת. ב-1885, בעת ביקורה בלונדון, נחשפה לבעיית הזנות היהודית בעיר. היא נוכחה לדעת שקיימים מספר מקלטים לנשים בסיכון השייכים לכנסייה, למיסיון ולארגוני נשים נוצריים נוספים, אולם אין אף מקלט יהודי שיכול לקלוט לתוכו נשים יהודיות הרוצות להינצל מהזנות ולחזור לעולם היהודי הנורמטיבי. התפיסה היהודית באותן שנים ראתה בנשים שעסקו בזנות כטמאות ומנודות, ולכן הקהילה היהודית לא הייתה מעוניינת לקלוט את אותן נשים חזרה לתוכה. הרוזנת הבינה שישנן נשים יהודיות הזקוקות למקלט כזה, ולכן הגיעה למסקנה כי יש צורך בהקמת ארגון כזה לנשים יהודיות.
מטרות האגודה
עם שינוי שמה של האגודה הורחבו והוגדרו מטרותיה מחדש, והן החלו להופיע בדף הפתיח של הד"וחות השנתיים שלה. המטרה העיקרית, שלא השתנתה לאורך כל שנות פעילותה של האגודה, הייתה להגן על נערות ונשים יהודיות מחיים של סבל, עבדות והשפלה, בעזרת מתן מגורים זולים, סיוע במציאת עבודה מכובדת, הכשרה מקצועית, חילוץ מגורל אכזר, שיקום ודאגה לתמיכה במתן סיוע משפטי. מטרות האגודה המשיכו להתרחב בהתאם לצורך שגילו חבריה. לדוגמה, כאשר גילו חברי האגודה כי קיים גם סחר בילדים, הם הוסיפו למטרותיה הצלת ילדים מחיים של סבל וסכנה.
פעילויות האגודה
האגודה הקימה בתים לנערות ונשים בסיכון, שהשימוש בהם היה בעלות נמוכה ביותר, כדי שנערות במצבי סיכון תוכלנה לגור בהם. חלק מהבתים היוו מקלטים זמניים, וחלקם לשהות ארוכה. כדי לסייע בשיקום הנערות הקימה האגודה בית ספר להכשרה מקצועית לבנות, שמטרתו הייתה לאפשר לנערות לרכוש מקצוע מכובד, כדי שהנערות תוכלנה לתמוך בעצמן כלכלית ולצאת ממעגל הזנות. הנהלת האגודה הפעילה מספר סוכני נמל בנמלים ובתחנות הרכבת. הם יצרו קשרים עם חברות הספנות, הקברניטים ועובדי תחנת הרכבת, כדי לאתר ולסייע לבנות שלא היו מודעות לסכנות האורבות להן, ולהציע להן פתרונות שהייה בטוחים עד שימצאו את דרכן. האגודה הפעילה סניפים רבים בכל רחבי אנגליה. בכל עיר שבה הייתה קהילה יהודית גדולה, הוקם סניף של האגודה כדי לסייע לנשים יהודיות המהגרות באותו מקום. המרכזים הגדולים היו בערי נמל מרכזיות, כמו לונדון, ליברפול וסאות'המפטון.
מרדכי אמייס הכהן
מרדכי כמוס (אמייס) הכהן אברי"ש היה רב ודיין תוניסאי, שכיהן כרבה של ג'רבה, כאב בית הדין הגדול בתוניס וכרבה הראשי של יהדות תוניסיה.
המשפט הקטן של פרמה
למשפט מגוון שימושים בתורת המספרים. הוא עומד בבסיסם של מבחני ראשוניות רבים (למשל אלגוריתם מילר-רבין) ומכאן חשיבותו הגדולה בקריפטוגרפיה.
השוואה של מערכות שאריות
נסתכל על קבוצת כל השאריות (מלבד 0) מודולו \ p: . נכפיל את כל האיברים בקבוצה ב-\ a, ונקבל את.
אינדוקציה
לכל \ 0<k<p, במקדם הבינומי המונה מתחלק ב-p והמכנה לא, ולכן המנה מתחלקת ב-p. מכאן שלכל \ a,b מתקיים. בפרט, באינדוקציה על a,.
פעולת החבורה הראשונית
רעיון דומה מאפשר להוכיח את משפט קושי על קיום איבר מסדר ראשוני בחבורה. פעולה מסוג זה, של חבורה על וקטורים, היא נקודת המוצא של תורת פולייה.
תפילת השל"ה
תוכן התפילה הוא תפילת האבות על הבנים שיצליחו במעשיהם וימצאו זיווג כשר והגון.
מקור התפילה
מקובל לכנות תפילה זו כתפילת "השל"ה", על אף שהשל"ה כתב שם שתפילה זו אינה פרי יצירתו, אלא של "אחד המדקדקים הדבקים בהשם".
לאנדשטרסה (וינה)
לאנדשטרסה (בגרמנית: Landstraße) הוא רובע בעיר וינה. הרובע נוצר במקור במהלך המאה ה-19.
הרובע ממוקם במרכז וינה ומשתרע על פני 	7.39 קמ"ר. נכון לשנת 2020 הכיל הרובע 91,680 תושבים.
מייטי גבי
ביוגרפיה
כשחזר למולדתו ב-1976 הרגיש צורך עוד יותר עז לטפח את הזהות הברבדית והקריבית ולעזור לעמו. בשובו מארצות הברית ב-1976 חזר גבי לזירה המוזיקלית ולקרנבלים המקומיים. ב-1976 השיר שלו "Licks Like Fire" פתח את שורת זכיות שלו בפסטיבל הקטיף Crop Over. שלוש שנים ברציפות נבחר ל"זמר הפולק של השנה" עם הלהיטים "Riots in the Land" (מהומות בארץ), "ברידג'טאון" ו-"Bajan Fisherman" (דייג ברבדי). ב-1979 זכה במקום הראשון במצעד הקטיף Crop Over Road March וערך סיור הופעות בקובה. החל משנת 1977 הוא מלמד מוזיקה לתלמידי בית הספר סנט פול שבו למד.
נוריה א-סובייח
קריירה
סירובה ללבוש רעלה בזמן שהושבעה לתפקיד, גרם למוסלמים קיצוניים בכווית לצאת נגדה. בשנת 2008 ניסה הפרלמנט הכוויתי להדיחה, כאשר הגיש הצעת אי אמון בשרה, בטענות שונות, אך למעשה מכיוון שסרבה ללבוש כיסוי ראש, היא שרדה את ניסיון ההדחה. היא הוחלפה לבסוף עם חילופי השלטון לאחר הבחירות של 2009 על ידי פרופסור מודי אל-חמוד שאף היא אינה נוהגת ללבוש רעלה, שמונתה לשרת החינוך במקומה. במהלך כהונתה הקצרה אחת מהחלטותיה הייתה לאסור על סטודנטים כוויתים ללמוד בבחריין ובמצרים.
מספרים זרים
ההסתברות ששני מספרים יהיו זרים
נסמן ב-P_N את ההסתברות ששני מספרים טבעיים קטנים מ-N שנבחרים באקראי (בהתפלגות אחידה בדידה) יהיו זרים. כאשר N שואף לאינסוף, P_N שואף ל-. על כן ניתן לומר שההסתברות ששני מספרים טבעיים כלשהם יהיו זרים היא (נדרש תיאור של הסתברות זו כגבול משום שאי אפשר לבחור שני מספרים טבעיים סתם, בהתפלגות אחידה).
עדנאן ג'ית
ביוגרפיה
באוגוסט 2018 מונה ג'ית למושל נפת אל-קודס, במקומו של עדנאן אל חוסייני וב-31 בדצמבר אותה השנה הוא מונה באופן רשמי לתפקידו.
בפברואר 2020, עקב פעולותיו, שוב נאסר על ג'ית להיכנס ליהודה ושומרון למשך חצי שנה. ביולי 2020, גאית' נעצר בביתו שבסילואן ונחקר. הוא נכלא בכלא אשקלון אך שוחרר לאחר מכן ב-4 באוגוסט 2020 לאחר שבית המשפט החליט לשחררו בתנאי שלא יתקשר עם ההנהגה הפלסטינית. זה היה מעצרו השלישי ב-2020 וה-17 מאז מונה למושל.
נחל ישעי
נחל ישעי הוא נחל הזורם באזור רמת בית שמש והוא אחד מיובליו של נחל שורק. בתחילה הנחל הוא נחל אכזב אך לאחר שכמה מיובליו הניזונים ממעיינות קבועים מזינים אותו, זרימתו הופכת להיות קבועה.
שיזוף
החשיפה לשמש נחוצה לאדם, ובייחוד לילדים, לצורך בנייה של ויטמין D, אך אין צורך להשתזף שיזוף יתר לשם כך. אצל אנשים בעלי עור בהיר ובריא, די בחשיפה לא מוגנת של 5–10 דקות ביום של פנים, זרועות ורגליים בקיץ בשעות הצהריים. לעומת זאת, בחודשי החורף בזוויות נמוכות של השמש, אין אפשרות מעשית לקבל ויטמין D באופן טבעי על ידי חשיפה לשמש.
ביסופרולול
היסטוריה ושימוש נפוץ
ביסופרולול זמין כתרופה גנרית ואושר על ידי ה- FDA לייצור על ידי טבע, מיילן, סנדוז, אורובינדו, ויוניכם (Unichem).
שימוש רפואי
ניתן להשתמש בביסופרולול לטיפול במחלות לב וכלי דם כגון יתר לחץ דם, מחלת לב כלילית, הפרעות קצב, מחלת לב איסכמית, ואוטם שריר הלב לאחר אירוע חריף. אצל חולים עם אי ספיקת לב ניתן לטפל דרך מתן ביסופרולול בשילוב תרופות נוספות (בדרך כלל מעכבי ACE, משתנים, וכן דיגיטליס גליוקוזיס). בחולים עם אי ספיקת לב, התרופה מפחיתה את הצורך ואת הצריכה של חמצן של שריר הלב. חשוב מאוד להתחיל עם מינון נמוך, כי ביסופרולול מפחית את כוחם של שרירי הלב, מצב שהוא לא רצוי במצבים של אי ספיקת לב.
הרי הרולד בירד
קבוצת ההרים משתרעים בכיוון מזרח - מערב, בין חלקו התחתון של קרחון לוורט, לבין מדף הקרח רוס.
גילוי ההרים
ההרים התגלו בדצמבר 1929 על ידי משלחת החקר הגאולוגית, בפיקודו של לורנס גולד, שהייתה חלק ממשלחת החקר האנטארקטית של ריצ'רד בירד.
עונת 1989/1990 בלה ליגה
כדורגלנים מצטיינים
"פרס פיצ'צ'י" למלך השערים של העונה הוענק: הוגו סאנצ'ס, ריאל מדריד, שכבש 38 שערים ב-35 משחקים. הוא זכה בתואר בפעם החמישית בקריירה. זאת הייתה הפעם הראשונה מאז עונת 1959/1960 כאשר פרנץ פושקש כבש מעל לשער בממוצע במהלך העונה. בסיום העונה הוא גם זכה בנעל הזהב האירופית.
פרס דון בלון הוענק על ידי העיתון דון בלון:
יודית לייסטר
יודית יאנס לייסטר (בהולנדית: Judith Leyster; בערך 28 ביולי 1609 – 10 בפברואר 1660) הייתה ציירת הולנדית בתור הזהב. היא ציירה עבודות ז'אנר, דיוקנאות וטבע דומם. על אף שעבודותיה זכו להערכה רבה על ידי בני זמנה, לייסטר ויצירתה כמעט ונשכחו לאחר מותה. כל היצירות שלה יוחסו לפרנס הלס או לבעלה, יאן מינס מולנייר, עד שנת 1893.
ביוגרפיה
בשנת 1636 התחתנה לייסטר עם יאן מינס מולנייר, אמן פורה יותר ממנה שעבד על נושאים דומים. בתקווה לסיכויים כלכליים טובים יותר, הם עברו לאמסטרדם שם כבר היו לו לקוחות. הם נשארו שם במשך אחת עשרה שנים לפני שחזרו לאזור הארלם. שם הם חלקו סטודיו בבית קטן שנמצא בפארק גריננדאל בימינו. ללייסטר ומולנייר נולדו חמישה ילדים, שרק שניים מהם שרדו לבגרות.
מרבית יצירותיה של לייסטר מתוארכות בין 1629 ל-1635. יש מעט יצירות ידועות שציירה לאחר 1635. שני איורים בספר על צבעונים משנת 1643, דיוקן משנת 1652, וחיים דוממים משנת 1654 שהתגלה באוסף פרטי. לייסטר אולי עבדה גם יחד עם בעלה. היא נפטרה בשנת 1660, בת 50. היא נקברה בחווה מחוץ להארלם, ויצירות האמנות שלה לא הוצגו ולא הוכרו כשלה במשך קרוב ל 200 שנה. העובדה שהציורים שנותרו באחוזתם יוחסו ל"אשתו של מולנייר", ולא ליודית לייסטר, אולי תרמה להערכה לא נכונה של עבודתה עם בעלה.
יצירתה
היא התמחה בסצנות ז'אנר ודמויות דיוקן, בדרך כלל של דמות אחת עד שלוש. הדמויות מפגינות לרוב שימחה ועליזות ומוצגות על רקע פשוט. רבים מהמצוירים הם ילדים. לייסטר הייתה חדשנית במיוחד בסצנות הז'אנר הביתיות שלה. אלה סצינות שקטות של נשים בבית, לעיתים קרובות עם נרות או פנס.
לייסטר ופרנס הלס
בשנת 1893 כתב קורנליס הופסטדה דה חרוטה את המאמר הראשון על לייסטר. הוא ייחס לה שבעה ציורים, שישה מהם חתומים במונוגרמה הייחודית שלה 'JL *'. מאז היסטוריונים לאמנות התייחסו אליה פעמים רבות כחקיינית של הלס, אם כי גישה זו השתנתה מעט בסוף המאה ה-20.
מלבד התביעה שהוזכרה לעיל, אופי היחסים המקצועיים של לייסטר עם פרנס הלס אינו ברור. ייתכן שהיא הייתה סטודנטית שלו או עמיתה. ייתכן שהלס או אחיו דירק היו המורים של לייסטר, בשל הדמיון הרב בין יצירותיהם.
MVP של היורוליג
אנתוני פארקר, הזוכה בשנתיים הראשונות לחלוקת הפרס, הוא השחקן היחיד שזכה בתואר יותר מפעם אחת. כמו כן, פארקר האמריקאי הוא הזוכה היחיד שאינו אירופאי. לוקה דונצ'יץ', אשר זכה בפרס בעונת בהיותו בן 19, הוא הזוכה הצעיר ביותר.
פרס ה-MVP בעבר
בין עונות 2000/01 ו-2003/04, העניקה ליגת היורוליג פרסים שונים למצטיין שלב הבתים (Regular Season MVP award) ולמצטיין שלב 16 הגדולות (Top 16 MVP award). התארים ניתנו לשחקן בעל מדד היעילות (PIR) הגבוה ביותר בכל שלב, בניגוד לפרס ה-MVP הנוכחי הנקבע על פי הצבעה. בעונת 2004/05 הוחלט לאחד את שני הפרסים לתואר אחד שיוענק למצטיין של כל העונה הסדירה, למעט הפיינל פור, וכך הושק פרס ה-MVP של היורוליג.
גאופוניקה
הגאופוניקה (ביוונית: Γεωπονικά) היא אוסף בן 20 ספרים של ידע חקלאי, שנאסף במהלך המאה ה-10 בקונסטנטינופוליס עבור הקיסר הביזנטי קונסטנטינוס השביעי פורפירוגנטוס. המילה היוונית "גאופוניקה" מורה על "פעילויות חקלאיות" במובן הרחב ביותר. זהו החיבור החקלאי הביזנטי היחיד ששרד.
בתקופת הרנסאנס המקדוני, אסף הקיסר קונסטנטינוס השביעי כמה קיצורים – אוספים וקטעים של כתבים עתיקים – וגאופוניקה הייתה אחת מהם. שרדו כ-50 כתבי יד, המתוארכים בין המאות ה-10 וה-16.
מגדל ויליס
תכנון ובנייה
בפברואר 1982, הותקנו על גג המבנה שתי אנטנות טלוויזיה והגדילו את גובהו של הבניין ל-520 מטרים. ב-5 ביוני 2000, הוגבהה האנטנה המערבית, במטרה לשפר את הקליטה של התחנה המקומית של רשת ה-NBC, והקנתה למבנה את גובהו הנוכחי,.
BTS
2016–2010: גיבוש, בכורה, והצלחה מתונה
באוגוסט 2014 פורסם אלבומה הראשון של הלהקה באורך מלא,, שלווה בסינגלים "Danger" ו-"War of Hormone". לאחר פרסום האלבום יצאה הלהקה לסיבוב ההופעות הראשון שלה,, שנמשך מאוקטובר עד דצמבר 2014. לאחר סיום סיבוב ההופעות פרסמה הלהקה את אלבומה הראשון בשפה היפנית,, ויצאה לסיבוב הופעות ראשון ביפן, שנקרא "Wake Up: Open Your Eyes".
Map of the Soul
בינואר 2020 פרסמה הלהקה את הסינגל המוביל "Black Swan", כהטרמה לאלבום האולפן הרביעי שלה, Map of the Soul: 7. מאוחר יותר באותו חודש הופיעו חברי BTS, לראשונה עבור אמנים קוריאנים, בטקס פרסי גראמי ה-62. Map of the Soul: 7 פורסם ב-21 בפברואר, ולווה בסינגל "On" ובגרסה דיגיטלית אלטרנטיבית שלו בהשתתפות הזמרת האוסטרלית סיה. לפי Gaon, Map of the Soul: 7 נמכר ביותר מ-4.1 מיליון עותקים בתשעת הימים הראשונים לפרסומו, וכך שבר את שיא האלבום הנמכר ביותר בהיסטוריה של דרום קוריאה. האלבום הגיע לראש מצעד הבילבורד 200, מה שהפך את BTS ללהקה שהציגה ארבעה אלבומים במקום הראשון בזמן הקצר ביותר מאז הביטלס. "On" דורג במקום הרביעי במצעד הבילבורד הוט 100 - הדירוג הגבוה ביותר לשיר קיי-פופ אי פעם. חברי BTS תכננו לצאת באפריל לסיבוב ההופעות, אך הדבר נדחה ללא הגבלת זמן עקב מגפת הקורונה.
"Butter", "Permission to Dance" ו-Proof
ב-24 באוקטובר החלה הלהקה בסדרת הופעות מקוונות בסיאול, בשם "Permission to Dance on Stage". בנובמבר קיבל "Butter" מועמדות לטקס פרסי גראמי ה-64 בקטגוריה ביצוע הפופ הטוב ביותר של צמד/להקה. בין 27 בנובמבר ל-2 בדצמבר ערכו חברי הלהקה את ההופעות הפרונטליות הראשונות שלהם מאז פרוץ המגפה, כשביצעו ארבע הופעות סולד-אאוט באצטדיון SoFi שבלוס אנג'לס כהמשך לסדרת הקונצרטים "Permission to Dance on Stage". בינואר 2022 פורסם ובקומיקס המבוסס על הלהקה, בשם "7Fates: Chakho". הקומיקס צבר למעלה מ-15 מיליון צפיות ביומיים הראשונים לפרסומו, והפך לקומיקס הנצפה ביותר שהושק אי פעם בפלטפורמת "Webtoon". בין 10 ל-13 במרץ ערכה הלהקה שלוש הופעות באצטדיון האולימפי של סיאול - אירועי המוזיקה הגדולים ביותר שאושרו על ידי ממשלת דרום קוריאה מאז הטלת המגבלות עקב המגפה, עם 45,000 צופים בסך הכל. ב-3 באפריל ביצעה הלהקה את "Butter" בטקס פרסי הגראמי, אך לא זכתה בפרס. בנוסף קיבלה הלהקה שבע מועמדויות לפרסי המוזיקה של בילבורד לשנת 2022 וזכתה בשלוש מתוכן, וכך הפכה ללהקה בעלת המועמדויות והזכיות הרבות ביותר בתולדות התוכנית. ב-10 ביוני 2022 פרסמה הלהקה את "Yet to Come", הסינגל המוביל מתוך אלבום האוסף. האלבום נמכר בלמעלה מ-2 מיליון עותקים ביום פרסומו והגיע לראש המצעדים ב-18 מדינות.
ליריקה
הלהקה יוצאת דופן בעיסוקה בנושאים שלא זוכים לתשומת לב רבה בדרום קוריאה, כמו זכויות להט"ב והעצמת נשים. היא גם עוסקת רבות בפרשנות חברתית, עם שירים כגון "Silver Spoon" הדן בקשיים הכלכליים העומדים בפני בני נוער בהשוואה לדור הוריהם, "Am I Wrong" הדן באי-השוויון העולמי ו-"Not Today" הדן בשחיתות שלטונית, אנטי-ממסדיות ותקרות זכוכית.
השפעה
בשנת 2022, יונה קים תיארה את BTS כמי שמובילים את הגל הקוריאני, המייצג את ההתרחבות הגלובלית של התרבות הקוריאנית כמו סיי בעשור הקודם ועם עוצמת ההשפעה שהייתה לסרט הדרום קוריאני עטור האוסקר, פרזיטים ב-2020. ב-2021 מצא הבנק המרכזי של דרום קוריאה,, כי BTS גרמו ל-"" שכלל הגברת התיירות לדרום קוריאה, התעניינות מוגברת בתרבות הקוריאנית, בסרטים ובלימוד השפה הקוריאנית, והוסיפו כ-5 מיליארד דולר בשנה לכלכלת דרום קוריאה, צמיחה של כ-0.5 אחוזים. מחקר משנת 2018 הראה שבממוצע, 800,000 זרים בשנה ביקרו בדרום קוריאה במהלך ארבע השנים האחרונות מסיבות הקשורות ל-BTS.
דיפלומטיה
באוקטובר 2018 הופיעו בפני דיפלומטים קוריאניים וצרפתים, כולל נשיא דרום קוריאה, מון ג'יאה-אין, בקונצרט מיוחד לכבוד יחסי הידידות בין צרפת לדרום קוריאה. בהמשך אותה שנה הפכו חברי הלהקה לחברים הצעירים ביותר במסדר ההצטיינות התרבותית של דרום קוריאה, כשזכו במדליית הוואוואן להצטיינות תרבותית על תרומתם להפצת התרבות והשפה הקוריאנית.
פאנדום
לדברי קיונג היון קים, ההצלחה של BTS נגרמה בעקבות עלייה גדולה בצריכה של סרטוני מוזיקה ביוטיוב והגעתה של תרבות האלילים, הכוללת מרצ'נדייז של משחקים, פנטזיה ומדע בדיוני, כמו גם התרחבות של חובבי המוזיקה המקוונת. לקבוצה יש פאנדום גדול, מאורגן היטב, הידוע בשם ARMY (Adorable Representative M.C. for Youth), המתרגם את מילות השירים והפוסטים של הקבוצה במדיה החברתית לשפות אחרות ותורם צדקה בהתאם לתרומות של חברי BTS. נכון לשנת 2020, כ-40 מיליון חברי ARMY נרשמו לערוץ היוטיוב של הלהקה, כאשר יותר מ-30 מיליון עוקבים אחר חשבונות הטוויטר והאינסטגרם הרשמיים של BTS. הפאנדום עוזר להגדיל את הדירוגים של BTS במצעדים באמצעות קמפיינים מתואמים בפלטפורמות סטרימינג, וכן דוחף להשמיע את המוזיקה של BTS בתחנות רדיו ובטלוויזיה. לעיתים ההשפעה של חלק מחברי ה-ARMY בקרב מעריצי BTS, עשויה לעלות על השפעת הקבוצה עצמה.
TMT
TMT (ראשי תיבות של Thirty Meter Telescope) הוא מצפה אסטרונומי עם טלסקופ גדול מסוג טלסקופים גדולים במיוחד (ELT), אשר הפך למוקד מחלוקת באשר למיקומו המתוכנן במאונה קיאה שבהוואי.
נכון לשנת 2018, בית המשפט בהוואי ביטל את הרישיון וליזמים אין את המימון הדרוש. אם העניין יגיע לפתרונו, הרי שבניית הטלסקופ תסתיים בשנת 2029.
עונת 1990/1991 בלה ליגה
ריאל בטיס וקאסטיון ירדו לליגת המשנה בסוף העונה. קדיס וריאל סרגוסה השתתפו במשחקי המבחן. כתוצאה מהם שרדו והמשיכו לשחק בליגה הבכירה.
צוקי אביב
בשכונה מתגוררים כ-3,000 נפש.
ברברה (פירושונים)
ראו גם
}}
אלכסנדר ארמסטרונג
חיים אישיים
ב-27 באוגוסט 2003 התחתן ארמסטרונג עם האנה ברונוון סנאו. לבני הזוג נולדו ארבעה בנים. הם חיים באוקספורדשייר.
System Shock
System Shock הוא משחק מחשב בסגנון סייברפאנק המשלב אלמנטים של אקשן מגוף ראשון, הרפתקאות ומשחק תפקידים. המשחק הראשון בסדרה זו יצא בשנת 1994, זמן מועט אחרי המשחק Doom, והציג עלילה פתלתלה ושעות של משחק מתוחכם. גרסה משופרת (בתקליטור) יצאה לשוק בשנת 1995 וכללה גרפיקה משופרת וסאונד מודרני (כולל קטעי דיבור רבים). משחק ההמשך, System Shock II, יצא לשוק בשנת 1999.
אפקט פלטייה
אפקט פלטייה הוא האפקט ההופכי לאפקט סיבק ושני האפקטים נכללים באפקט התרמו-אלקטרי.
הסבר פיזיקלי
האנרגיה הממוצעת של האלקטרונים המועברים בזרם החשמלי שונה עבור מוליכים שונים, ותלויה במספר גורמים כמו רמת האנרגיה של האלקטרונים והריכוז שלהם במוליך ופיזור תחת השפעת מתח. בצומת בין שני המוליכים השונים האלקטרונים עוברים ממוליך אחד לאחר (תלוי בכיוון הזרם). אותם אלקטרונים יכולים להעביר את האנרגיה העודפת שלהם לאטומים המקיפים אותם, או לחלופין לשאוב אנרגיה מהסביבה. בשני במקרים אנרגיה תומר לחום או שחום ישאב מהסביבה לאנרגיה (אפקט קירור).
מיכאיל בכטין
מיכאיל מיכאילוביץ' בכטין (ברוסית: Михаил Михайлович Бахти́н; 17 בנובמבר 1895- 7 במרץ 1975) היה מבקר ספרות, פילוסוף ומבקר תרבות ולשון. מגדולי חוקרי הספרות והפילוסופים של המאה ה-20. עד מותו היה ידוע אך למתי-מעט אולם מאז שנות ה-80 התרבה המחקר אודותיו, ספריו הוצאו לאור במספר שפות והגותו משמשת בסיס למחקרים רבים בביקורת תרבות, פילוסופיה של הלשון ועוד.
הגותו
הגותו של בכטין משתרעת על מספר תחומי הגות ובהם ביקורת ספרות, ביקורת תרבות, פילוסופיה של הלשון, פילוסופיה של המוסר ועוד. כיוון שלא למד לימודים פורמליים הגותו מצטיינת במקוריות רבה ובשימוש במושגים שהמציא על מנת לתאר תופעות (כגון דיאלוגיזם, הטרוגלוסיה, קרניבליות וכרונוטופ). בחייו כמעט ולא ראו אור חיבורים שלו בפילוסופיה ולכן נחשב במשך שנים ארוכות כמבקר ספרות בעיקר. עם זאת, ככל שחולף הזמן מתגלה בכטין יותר ויותר כפילוסוף שהגותו מסייעת להבנת תופעות ומצבים תרבותיים ולשוניים.
חלוקה לתקופות
קשה לשייך לעיתים עבודה לתקופה בשל שיטת עבודתו של בכטין שכמעט ולא כללה פרסום מוגמר אלא חזרה לטיוטות ושכלולן, חזרה לנושא תוך הרחבתו ושימוש באוצר מילים חדש. רעיונות חוזרים ועולים בצורות שונות לאורך השנים וכמובן, העובדה שהרשימות נעשו על ידיו לשימושו האישי ולרוב אינן מתוארכות.
כרונוטופ
פוליפוניה (רב־קוליות)
השפעה
המערב הכיר את בכטין בתחילה כחוקר ספרות, ובעיקר נחשף לספריו על רבלה ועל דוסטויבסקי. החוקרים הראשונים ש"גילו" את בכטין למערב היו הצרפתים ממוצא בולגרי ג'וליה קריסטבה וצווטאן טודורוב, בראשית שנות ה-80. היו ניסיונות לשייכו לזרמים אינטלקטואליים כפורמליזם רוסי וסטרוקטורליזם, ניסיונות שכשלו לאור גילוי כתבים נוספים שלו. הדור השני של החוקרים כולל חוקרים בארצות הברית, חלק גדול מהם מאוניברסיטת טקסס כגארי סול מורסון, קאריל אמרסון, קתרינה קלארק ומייקל הולקוויסט. המחקרים המודרניים יותר מציבים את בכטין כפילוסוף יותר מאשר כחוקר ספרות ואף פילוסוף מקורי שלא היה שייך לזרם מסוים אלא הלך בתוואי עצמאי ומקורי משלו. חלקם אף משווים אותו מבחינת ההשפעה על החשיבה על התרבות ועל השיח לכמה מהפילוסופים החשובים של המאה ה-20 כמישל פוקו וז'אק דרידה.
שיכון עליה
שיכון עליה, או שכונת עליה, נמצא בצפון מערב כפר סבא, ישראל. הוקם בראשית שנות החמישים על ידי משרד העבודה. השכונה הוקמה על מנת לקלוט עולים מאירופה אחרי מלחמת העולם השנייה.
קול סיני
משתתפים
בשנת תשע"ה חודש הירחון, והוא יוצא לאור בבני ברק.
יצחק (ברנר) כהן
בליגה העליונה שיחק כהן את מרבית הקריירה בהפועל גבעת ברנר, פרט לשנתיים בהפועל חולון בשנים 1963 עד 1965. במהלך הקריירה, קלע קלע 963 נקודות בקריירה בממוצע של 8.2 נקודות למשחק. כהן מדורג במקום ה-14 בקלעי הפועל גבעת ברנר עם 563 נקודות.
פארק כפר סבא
חינוך בפארק כפר סבא
הפארק מארח יוזמות קהילתיות שונות של חינוך ולמידה לכל הגילאים. מיזם קבע הוא "צומחים בפארק" – מיזם עבור אנשים עם חסמים תעסוקתיים בשיתוף עם עמותת "שכולו טוב". החניכים עובדים בתוך משתלה אשר נמצאת בפארק ורוכשים נסיון תעסוקתי בתחום הגינון.
כאב שריר מושהה
הכאב החזק ביותר מורגש 24 עד 72 שעות לאחר האימון, והוא נגרם כנראה כתוצאה מהתארכות יתר של סיבי השריר, הגורמת לפצעים מיקרוסקופיים.
מייק לוין
ביוגרפיה
לוין נולד באינגלווד שבקליפורניה, וגדל בעיר לייק פורסט שבדרום מחוז אורנג'. במהלך מלחמת העולם הראשונה, סבו מצד אביו, טד לוין, שירת בזירת מזרח אסיה והאוקיינוס השקט כתותחן בטייסת ההפצה ה-847 של חיל האוויר של ארצות הברית. אמו ממוצא מקסיקני ואביו הוא יהודי, והוא גדל הן על ברכי הדת היהודית והן על ברכי הנצרות הקתולית. בטרם החל ללמוד באוניברסיטת סטנפורד, למד לוין בבית הספר התיכון לויולה שבלוס אנג'לס. בעת היותו סטודנט באוניברסיטת סטנפורד, היה נשיא התאחדות הסטודנטים באוניברסיטה. אחר כך למד בבית הספר למשפטים של אוניברסיטת דיוק שבדרהאם, קרוליינה הצפונית.
כאב שריר מושהה
מניעה
על פי מספר מחקרים, תרגילי חימום לפני אימון ומתיחות לאחר אימון - אינם מונעים כאבי שריר, וחזרה מרובה על תרגילי מתיחות עלולה כשלעצמה לגרום לכאב.
אנג'ליקה רוס
ביוגרפיה
רוס מעידה על עצמה שהרגישה ונתפשה כנשית מגיל צעיר. ב-1998, בגיל 17, סיפרה לאמה שהיא הומו. אמה, נוצרייה אוונגליסטית, אמרה לה שעליה להתאבד, או שהיא עצמה תתאבד, כי "זה בלתי אפשרי" שתהייה אם למישהי כמוה. רוס אכן שלחה ידה בנפשה, אך שרדה את הניסיון.
רוס ברחה מהבית והצטרפה לחיל הים האמריקאי. לאחר כמה חודשים של התעמרות מצד חיילים אחרים, היא ביקשה שחרור משירות תחת מדיניות "Don't Ask Don't Tell" שהייתה אז בתוקף. היא חזרה לבית הוריה במדינת וושינגטון, ושם פגשה במלכת דראג אשר עזרה לה להתחיל את תהליך ההתאמה המגדרית. הוריה לא קיבלו זאת, וזרקו אותה מהבית.
ב-2016, החלה רוס לשחק בסדרת רשת בשם "Her Story" המתאר את חייהן של נשים טרנסיות בלוס אנג'לס. הסדרה הייתה מועמדת לפרס אמי לסדרת קומדיה או דרמה קצרה.
בן בריל
קורות חיים
לאחר שזכה באליפות הולנד באגרוף ולמרות גילו הצעיר הורשה בריל להשתתף באולימפיאדת אמסטרדם (1928). במשחקים עצמם הוא היה הספורטאי הצעיר במשלחת ההולנדית, 16 שנים ו-23 ימים וסיים במקום חמישי במשקל זבוב עד 51 ק"ג, לאחר שהגיע לסבוב רבע הגמר.
במכביה השנייה שנערכה בשנת 1935 זכה בריל במדליית זהב ומאז החל לענוד את מגן הדוד על מכנסיו בכל תחרות איגרוף בה השתתף. את אולימפיאדת ברלין (1936) החרים בגלל השלטון הנאצי בגרמניה הנאצית.
הנס פון בזלר
הנס הרטוויג פון בזלר (בגרמנית: Hans Hartwig von Beseler; 27 באפריל 1850 – 20 בדצמבר 1921) היה גנרל גרמני, שפיקד על קורפוס במלחמת העולם הראשונה.
ראובן ברודסקי
יצירתו
בשנת 2016 ביים את הסרט ממלכת עדני שעסק בקבוצת הכדורגל הפועל מרמורק ברחובות ושודר בערוץ yes דוקו.
ג'יידן אייבי
קריירה
אייבי נולד בסאות' בנד, אינדיאנה. אימו, נייל אייבי, היא כדורסלנית עבר ב-WNBA המשמשת כמאמנת כדורסל ומאמנת את קבוצת כדורסל הנשים של אוניברסיטת נוטרדאם. אביו, ג'ווין האנטר, וסביו, ג'יימס האנטר , היו שחקני פוטבול ששיחקו ב-NFL.
לאחר שקיבל מספר הצעות, אייבי בחר לשחק עבור קבוצת הכדורסל של אוניברסיטת פרדו. בתחילת עונתו הראשונה, אייבי החמיץ חמישה משחקים בשל פציעה ברגל. ב-19 בינואר 2021 הוא קלע 15 נקודות ושלשת ניצחון כשנותרו חמש שניות לסיום המשחק, בניצחון 67–65 על אוהיו סטייט. ב-19 במרץ קלע שיא עונתי של 26 נקודות בהפסד קבוצתו 78–69 בהארכה לצפון טקסס. במהלך עונתו הראשונה באוניברסיטה, העמיד אייבי ממוצעים של 11.1 נקודות, 3.3 ריבאונדים ו-1.9 אסיסטים למשחק.
הג'יהאד האסלאמי הפלסטיני
אידאולוגיה
הרעיונות שהשפיעו על מייסדי התנועה הם אלו של חסן אל־בנא, הוגה הדעות שעמד מאחרי הקמת תנועת האחים המוסלמים במצרים, סייד קוטב ועז אל־אדין אל־קסאם.
הסיוע האיראני לג'יהאד האסלאמי
כל אלה ממחישים היטב כיצד באמצעות השקעת תשומות קטנות יחסית רכשה לעצמה איראן פטרונות על ארגון טרור קטן ו"איכותי" ובאמצעותו היא מצליחה להשיג השפעה על היקף הטרור ב"שטחים". פיגועי ההתאבדות של הארגון מהווים ביטוי בולט להצלחת מדיניות התמיכה האיראנית בטרור וכל זאת תוך טשטוש "טביעת האצבעות" האיראנית.
תשתית הארגון בלבנון
הארגון ביצע כ־20 פיגועים בלבנון, כולם בשיתוף פעולה עם חזבאללה.
הגא"פ אחרי מבצע חומת מגן
סוואלחה היה אחראי באופן ישיר להכנת מכוניות תופת וכן לשילוח מחבלים מתאבדים לתוך שטח ישראל. בפיגועים שיזם ותכנן נרצחו למעלה מ־31 בני אדם ולפחות 100 נפצעו. כמו כן, עסק סוואלחה בייצור מטעני ענק, גיוס פעילים והעברת הנחיות לפעילי שטח.
התשתית בטול־כרם והפיגועים ב־2005
ב־6 ביוני 2005 נפתח בפלורידה משפט כנגד ראשי הג'יהאד האסלאמי בארצות הברית. כתבי אישום הוגשו נגד ד"ר סאמי אל-עריאן (מראשי הג'יהאד בארצות הברית, הקים אגודות "צדקה" שגייסו כסף לביצוע פיגועי התאבדות), סמיה טהא חאמודי, נאג'י פארס ורסאן באלוט, עובד במכבסה. כן הוגשו כתבי אישום כנגד מנהיגי הג'יהאד האסלאמי שנמלטו למדינות ערב: רמדאן שלח, עבד אל־עזיז עוודה (גיסו של אל־עריאן), מאזן א-נג'אר, באשיר נאפי וכן הגזבר של ארגון הטרור, מוחמד אל־ח'טיב.
טרור מרצועת עזה וירי ארטילרי על ישראל
ב-12 בנובמבר 2019 נהרג בסיכול ממוקד מפקד החטיבה הצפונית ברצועת עזה, והארגון הגיב בירי מאסיבי של כ-450 רקטות לעבר ערי הדרום והמרכז במשך 4 ימים. רוב מוחלט של הרקטות יורטו על ידי מערכת כיפת ברזל או נפלו בשטחים פתוחים. במהלך הסבב היו 2 פצועים. צה"ל בתגובה תקף אווירית בסיסים וחוליות של הג'יהאד האיסלאמי, ודווח על כ־30 הרוגים ערבים.
טביעת הצוללת סקואלוס
הצוללת האמריקאית סקואלוס טבעה מול חופי ניו המפשייר ב-23 במאי 1939. בטביעה נספו 26 מאנשי צוותה, אך 33 אנשי הצוות הנותרים חולצו ממנה על ידי הצי באמצעות תא הצלה.
לאחר הטביעה
בשנת 1999 יצא לאור הספר The Terrible Hours, המתאר את סיפור החילוץ של אנשי הצוות שנלכדו בצוללת. בשנת 2001 הופק Submerged, סרט דוקו-דרמה טלוויזיוני אודות טביעת הצוללת וחילוץ הניצולים ממנה.
סייברפאנק
סייברפאנק או פאנקיברנטי היא תת-סוגה בספרות המדע בדיוני המבוססת על תרבות השוליים של שנות השבעים והשמונים של המאה העשרים ובעיקר על הפאנק. מקור השם הוא הלחם של קיברנטיקה ופאנק.
בעוד שזרם המדע הבדיוני המקובל והמרכזי מתאר עתיד רחוק, סייברפאנק עוסק לעיתים קרובות לעבר עולם מקביל, או עתיד קרוב ביותר, שהוא הקצנה ברורה ומוצהרת של מנת יתר טכנולוגית. לגוף האדם תפיסה "מכנית" יותר בז'אנר זה - את הגוף אפשר להחליף, להשתיל איברים, לאחות עצבים ולהנדס מחדש את ה-DNA. בספר "נוירומנסר", מתוארת אחת הדמויות במילים האלה: "... כיעורו היה כמו מתוך אגדה, בעידן שבו היה היופי מצרך שווה לכל נפש, הייתה בהיעדרו של זה מידה של הפגנת אצילות...".
שברולט בל אייר
דור 2
(1955–1957)
עונת 1991/1992 בלה ליגה
עונת 1991/1992 הייתה העונה ה-61 של לה ליגה שהיא הליגה הספרדית הבכירה בכדורגל. העונה החלה ב-31 באוגוסט 1991 והסתיימה ב-7 ביוני 1992.
ברצלונה זכתה בתואר וזאת בפעם ה-12 בתולדות המועדון. היא זכתה גם בהסופר קאפ הספרדי תוך ניצחון על אתלטיקו מדריד בסיכום מפגש כפול - 2:1, 3:1.
מיתוסים סינים של בריאה
השירים של צ'וּ
בירל מתארת את נרטיב הבריאה של "שאלות שמימיות" כתמונת עולם חיה. לא מוזכרת שם שום סיבה ראשית, שום יוצר ראשון. מתוך "המרחב חסר הצורה" מופיע באופן ספונטני המרכיב הראשוני של אד ערפילי ככוח יצירתי, שמתגבש מעצמו כסדרה של כוחות זוגיים המתנגדים זה לזה - תחומים עליונים ותחתונים, חושך ואור, יין ויאנג. כוחות שהתמורות המסתוריות בהם גורמות לסדרי היקום.
גלונית מצויה
מאפיינים של המין
הכותרת שעירה, צבעה לבן-ורוד בהיר, קוטרה 10 עד 18 מ"מ. וחבויה בתוך הגביע.
טילי סמית'
על שמה נקרא האסטרואיד 20002 Tillysmith.
Nasılsın Aşkta?
רקע וכתיבה
השיר נכתב על ידי אליינה טילקי ביחד עם איסה טילקי, הולחן על ידי אליינה טילקי והופק על ידי אליינה טילקי ואליף קלקן. לאורכו של הקליפ מפרסמת טילקי את מוצר הגלידה התעשייתי טילון, אשר מוצג לאורכו בשלל סצנות שונות. גם בעטיפת הסינגל ניתן לראותה כשהיא אוחזת בטילון.
בסמוך לצאתו, עלה השיר לרשת הזרמת המדיה ספוטיפיי.
אינאיס
ספר ראשון
הספר הראשון מתחיל במבוא קצר, בו המשורר מצהיר על נושא האפוס ופונה למוזות בבקשה לעזרה ברישום סיפורו. המבוא מסתיים בתיאור הסיבה להתרחשויות שתתאורנה בהמשך, שנאתה של יונו לאנשי טרויה. בתום המבוא הקורא נחשף לסיפור באמצעו.
ספר חמישי
בזמן שהגברים מתחרים בתחרויות הספורט, יונו משתמשת בשליחתה איריס ומשכנעת את הנשים להצית את הצי הטרויאני על מנת למנוע את הגעתם לאיטליה היבשתית. מזימתה נכשלת כאשר היא מתגלה על ידי איניאס ובנו אשר מתפללים ליופיטר שיכבה את השרפה. אביו של איניאס מתגלה לו שוב ואומר לו לרדת שאולה על מנת לקבל נבואה באשר לעתיד רומא. על מנת להבטיח את מעברם הבטוח של הטרויאנים בים הסיציליאני, האלים דורשים קורבן אדם ופלינורוס נבחר כקורבן.
בני וג'ון
הסרט נודע בשל הקומדיה הפיזית של ג'וני דפ, שביסס את הופעתו על הסרטים האלמים של באסטר קיטון, צ'ארלי צ'פלין, ואחרים, וכן בשל השיר של הפרוקליימרס "I'm Gonna Be (500 Miles)" שהפך לפופולרי בעקבות הסרט.
עלילה
בני לא מצליח לשחרר אותה משם, מתפרע והשומר זורק אותו מהמקום. למחרת, כשהוא נוסע במכוניתו, הוא חווה פלאשבאקים לתאונה בה בני וג'ון איבדו את הוריהם ונמנע בעצמו מתאונה בשנייה האחרונה. הוא הולך לראות את ד"ר גארבי, שמודיעה לו שג'ון במצב רע ושהיא מעדיפה להישאר בבית החולים ולא לראות אף אחד. בני הולך לביתה של רותי לחפש את סאם, ומוצא אותו שם. הוא מכריז שהוא כבר לא רוצה לשלוט בחייה של ג'ון, והשלושה הולכים ביחד לנסות לשחרר את ג'ון מהמחלקה הפסיכיאטרית. לאחר סדרת טעויות בה האחים חושבים שבני מטופל במקום והוא חומק רק בעזרת חברו תומאס שעובד שם, בני מצליח לדבר עם ג'ון דרך הדלת אך היא אינה מאמינה לו שהוא כבר לא רוצה לשלוט בה, ושהוא מקבל את אהבתה לסאם, ומודה שיש לו בעיה בעצמו להתאהב. ג'ון נמלכת בדעתה רק כשהיא רואה דרך החלון את סאם עושה את מופע באסטר קיטון שלו ומודיעה לד"ר גארבי שהיא רוצה להשתחרר. לאחר שכנועים, הרופאה מסכימה.
אסאטו בה קנת
ביוגרפיה
אסאטו בה קנת הייתה סייעה לחוקק את סעיף 2005 להגנה על נשים וילדים במסגרת המפלגה הלאומית הליברלית של קווינסלנד (LNP). היא הייתה שוטרת משנת 1985 ומונתה על ידי אלן ג'ונסון-סירליף להחליף את מונה סיה ב-2005, שכראשת המשטרה באותה תקופה לאחר שהייתה תחת חקירה בגין רשלנות רכש של מדי המשטרה.
אצטדיון לוס קרמנס
היסטוריה
בשנת 2011, לאחר עלייתה של גרנדה ללה ליגה, נערך באצטדיון שיפוץ שבו הוקמו יציעים פינתיים בפינות שבין היציעים הקיימים, מה שהגדיל את תכולת האצטדיון מ-16,500 מושבים בשנותיו הראשונות לתכולה של כ-23,100 מושבים.
תאי בריבו
קריירת מועדונים
בעונת 2019/2020 כבש לראשונה בדרבי של פתח תקווה את שערה הרביעי של מכבי פתח תקווה, בניצחון 4–1.
חיים אישיים
מקור שמו בעברית הם ראשי תיבות של "תורת ארץ ישראל".
אליעזר מאיו
ביוגרפיה
מאיו התקבל למחזור השלישי של הקורס למורי התעמלות במכון וינגייט שהתקיים במחנה יונה. עם סיום לימודיו החל לעבוד בבית הספר היסודי "גבעת עלייה" ביפו. ב"גבעת עליה" החל להכין מופעי התעמלות ראווה, תחילה לאירועי בית הספר ובהדרגה לאירועים של אגודות "הפועל" ו"מכבי".
אלכסיי סובורין
קריירה מוקדמת
צעד גדול קדימה בקריירה שלו היה בשנת 1861, כאשר עבר למוסקבה, שם מצא את עצמו משתלב בחוגים הספרותיים. מאחר שהפרנסה הייתה בצמצום הוא החליט לעבור לסנט פטרסבורג, שם הצטרף לצוות עיתון רב השפעה בעל נטיות ליברליות. עד מהרה הפך לכתב המוביל בעיתון, וקיבל את תפקיד העורך הראשי. הכתבות של סובורין, שפורסמו תחת שם העט "זר", היו סנסציה מיידית והעניקו לו השראה להפנות את תשומת לבו לכתיבה יצירתית יותר.
מקס הרצברג
יקב הרצברג
בכרמים של משק הרצברג נטועים שלושה זני גפנים (מרלו, קברנה סוביניון ומלבק) על שטח של 12 דונם. שיטת הגידול על בסיס גידול אורגני. בצמוד לכרם, הוקם יקב הרצברג שהוא יקב בוטיק/משפחתי, שנועד תחילה לספק את צורכי משפחת הרצברג, אך לאור כמויות היין שהופקו, הרצברג החל גם לשווק את היין שלו לציבור בישראל וליצוא לארצות הברית, תחת המותג הרצברג. מותגי המשנה שיקב הרצברג משווק הם מותגי "בלנד" (תערובות) של היינות המופקים בכרמים שלו.
אפולון מוקריצקי
ביוגרפיה
הוא נפטר במוסקבה ב-1870, בן 60.
הבן השביעי
תקציר העלילה
לאחר מסע מפרך נמצא "הבן השביעי" - הגיבור האחרון על פני האדמה. עליו להוכיח את כוחותיו המופלאים במבחן קשה במיוחד.
מצעד הדאנס/מיקס שואו איירפליי
במרוצת השנים, זכו האמנים ריהאנה, קלווין האריס, דייוויד גטה, הצ'יינסמוקרס, מדונה, ג'סטין ביבר, קייטי פרי, אלי גולדינג, זד וביונסה להצלחה הרבה ביותר במצעד, מבחינת שירים במקום הראשון.
אליפות צרפת הפתוחה 1990
אליפות צרפת הפתוחה 1990 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-28 במאי והסתיימו ב-10 ביוני. זו הייתה האליפות ה-89 מאז ייסודה.
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
תחרות זוגות נשים
בתחרות השתתפו 64 זוגות. להלן הזוגות החזקות שזכו בדירוג:
Alive (אלבום)
הצלחה
על מנת לקדם את האלבום, יצאה הזמרת לסיבוב ההופעות "Alive Tour" אשר התקיים בדרום אמריקה, אסיה ואירופה.
לוז צ'יליאני
שימושים
הזרעים של הלוז הצ'יליאני נאכלים חיים, מבושלים במים רותחים או קלויים. האגוזים מכילים כ-12% חלבון, 49% שמן, ו-24% פחמימות. הזרע מכיל ריכוז גבוה מאוד של שמנים בלתי רוויים ונעשה בו שימוש למטרות מגוונות בצ'ילה. הוא גם עשיר בחומרים נוגדי חימצון כגון ויטמין E ובטא-קרוטן. השמן המופק מהלוז הצ'יליאני משמש כמרכיב נפוץ בתכשירים של קרם הגנה, כמרכיב קוסמטי איכותי בגלל הלחות שלו, והוא מהווה גם מקור לחומצות שומן של אומגה 7.
הנזי מילר
הנס-פטר "הנזי" מילר (בגרמנית: Hans-Peter "Hansi" Müller, נולד ב-27 ביולי 1957 בשטוטגרט שבגרמניה המערבית) הוא כדורגלן עבר גרמני ששיחק בעמדת הקשר. את רוב הקריירה העביר מילר בשטוטגרט, ושיחק גם באינטר מילאנו, קומו וסברובסקי טירול. למילר 42 הופעות וחמישה שערים במדי נבחרת גרמניה המערבית, עמה זכה ביורו 1980, והשתתף גם במונדיאל 1978 ומונדיאל 1982.
מדבר יהודה
האזור מאופיין באקלים מדברי ובטופוגרפיה של רמה המסתיימת במזרח במצוק (חלק ממצוק ההעתקים), שאותו חורצים אפיקי נחלים הזורמים ממערב למזרח.
מחלת אלצהיימר
גורמי סיכון למחלה
בינואר 2019 פורסם מחקר אשר מראה ראיות לקשר סיבתי בין דלקת חניכיים מסוג Porphyromonas gingivalis לבין הופעת תסמיני אלצהיימר. המחקר מציע כי הגורם הישיר למחלה הוא רעלן המופע על ידי החיידק, ומדווח על שיפור בתסמינים בעקבות טיפול תרופתי המבוסס על עיכוב הרעלן. ממצאי המחקר עשויים להביא לפריצת דרך בזיהוי וטיפול במחלה. מחקר אחר שהתחיל עוד לפני כן, שיער כי חלבונים עמילואידים שהותירו משקעים במוח הם המפתח להתפתחות מחלת האלצהיימר, אך נכון ליוני 2020 אין עוד התקדמות ממשית ואף להפך - חלק מהחוקרים מטילים ספק באמיתות ההשערה.
מאפיינים אנטומיים ומיקרוסקופיים
מבחינה מיקרוסקופית מחלת אלצהיימר מתאפיינת בשלושה ממצאים עיקריים: מבחינה מקרוסקופית, איבוד התאים המהווים את החומר האפור של קליפת המוח ואיבוד האקסונים המהווים את החומר הלבן של מרכז המוח, גורמים להצטמקות המוח ולהקטנת נפחו. אנטומית, המוח נראה מצומק, חריצי המוח הרבה יותר רחבים ועמוקים וחללי המוח גדולים יותר. ההצטמקות הזו אופיינית יותר בקדמת המוח ובצדדיו (אזורים אלה מכונים "פרונטליים" ו"טמפורליים" בהתאמה).
מדבר יהודה
תנאי אקלים
ממוצעי משקעים וטמפרטורה במדבר יהודה:
מחלת אלצהיימר
טיפול
טיפולים לא תרופתיים - חולה במחלת אלצהיימר זקוק לטיפולים רבים אחרים כמו טיפול פיזיותרפי כדי לשמר את התנועתיות זמן רב ככל האפשר, למנוע עיוותים מכאיבים של הפרקים ולחזק שרירים. הם זקוקים לריפוי בעיסוק כדי לשמר מיומנויות לזמן ארוך יותר וכדי לגרות את המוח (בעזרת מוזיקה, ציור, שיחות, משחקים ועוד). חולים אלו זקוקים למעקב עור והיגיינה מתמיד כדי למנוע היווצרות פצעי לחץ (סיבה מהראשיות לתמותה במחלה זו) וזיהומי עור שונים. החולים זקוקים להכנת סביבה הולמת למצבם ובעיותיהם בדירתם ואחר כך במוסד בו יאושפזו (התאמה של מיטה, כיסא ישיבה, שירותים מקלחות וכו').
מדבר יהודה
היסטוריה
בתקופת הבית השני חיו במדבר האיסיים - כת יהודית סגפנית שהתרחקה מחברת אנשים שלא היו מחבריה. בתקופת השלטון הרומי, היה מדבר יהודה למעוזם של לוחמים ומורדים, בזמן המרד הגדול בשנת 70 לספירה ובזמן מרד בר כוכבא בשנת 132. הלוחמים והמורדים חיו במצודות הגדולות - מצדה, הורקניה והרודיון, ובמערות במצוקי הנחלים.
יישוב הקבע החשוב היחיד במדבר יהודה היה עין גדי. המקום משופע במים, ולכן איפשר התיישבות. במקום התקיים ישוב רצוף מהתקופה הכלקוליתית ועד ימי הביניים. בעין גדי הייתה חקלאות מפותחת, והיא התפרסמה בעיקר בשל גידול בשמים, ובראשם שמן האפרסמון הנודע. היישוב נזכר בתנ"ך, במלחמות היהודים, באגרות מרד בר כוכבא ובספרות חז"ל, ובמקום אותרו שרידי בית כנסת מתקופת התלמוד.
עם קום מדינת ישראל היה רובו של המדבר בתחום שלטונה של ממלכת ירדן, לאחר שנכבש על ידה במלחמת העצמאות; והוא עבר לשליטתה של מדינת ישראל לאחר שנכבש במלחמת ששת הימים.
מצעד האלבומים המקיפים
מצעד האלבומים המקיפים של בילבורד לא פורסם במהדורה הפיזית של מגזין בילבורד. במקום זאת, ניתן היה לצפות בו באמצעות מנוי בתשלום לשירות המקוון של בילבורד, Billboard.biz.
רייצ'ל דיילי
קריירה בינלאומית
ביוני 2022 דיילי נכללה בסגל נבחרת אנגליה שזכתה ביורו 2022 לנשים של אופ"א והייתה בעמדת המגן השמאלי בפתיחת כל המשחקים של הנבחרת בטורניר.
פולין קווירק
ביוגרפיה
ב-2009 וב-2010 שיחקה קווירק בתפקיד ראשי בסדרת הדרמה "Missing" בתפקיד סמלת בילוש מרי ג'יין קרופט, העומדת בראש יחידה לאיתור נעדרים. במאי 2010 הצטרפה קווירק לצוות השחקנים של אופרת הסבון "אמרדייל" בתפקיד הייזל רודז, אמו של הדמות שגילם השחקן ג'קסון וולש. בראיון אמרה קווירק שהתפקיד זה הוא שונה ממה שעשתה קודם, והיא שמחה להיות חלק מהתוכנית. היא שיחקה בתפקיד הייזל עד ינואר 2012.
משנת 2013 משחקת קווירק בתפקיד סוזן רייט בסדרת הדרמה "ברודצ'רץ'" של ITV. כלב הלברדור שלה מופיע אף הוא בסדרה.
פאינקופיליים
הם דומים במראם לטנגרות רגילות ובעלי מקורים גדולים, רגליים חזקות ונוצות צבעוניות. הם חיים ביערות גשם וניזונים מחרקים ופירות.
Destiny's Child World Tour
רשימת רצועות
בונוס (קליפים):
צעירי אגודת ישראל
ייסוד התנועה ופעילותה
החל מהכנסת השנייה כיהן מטעם התנועה שלמה לורינץ כחבר הכנסת באגודת ישראל. איש התנועה שמעון סירוקה כיהן כראש עיריית בני ברק. לאחר מותו סייעה התנועה בהקמת שכונה על שמו, "נחלת סירוקה", המסונפת לשכונת "קריית הרצוג" בבני ברק. בשנת תשל"ו התקיימו בחירות פנימיות בתוך אגודת ישראל וסיעת "ציות והגשמה" מטעם צא"י שנתמכה על ידי הרב שך והסטייפלר זכתה במקום השלישי.
פליקס ססומאגה
קריירת מועדונים
ברצלונה, קבוצה קטלאנית, התרשמה מיכולותיו של ססומאגה והיא החתימה אותו לאחר משחק הגמר. הוא הצטרף לברצלונה והחל לשחק עם שחקנים כגון אגוסטי סאנצ'ו, פאולינו אלקנטרה, ז'וזפ סמיטייר, אמילי סאז'י-ברבה, פרנססק ויניאלס וריקרדו זאמורה, תחת המאמן ג'ק גרינוול. ב-1920 הגיע ססומאגה פעם שנייה ברציפות לגמר גביע המלך, הפעם כשחקן ברצלונה. הוא פתח בגמר, שנערך ב-2 במאי באל מולינון שבחיחון, בו זכתה ברצלונה בתואר הודות לניצחון על אתלטיק בילבאו בתוצאה 2-0. עם ברצלונה זכה גם 3 פעמים באליפות קטלוניה.
דייוויד שולקין
ביוגרפיה
בינואר 2017 הודיע דונלד טראמפ על מינויו של שולקין למזכיר המחלקה המיועד בקבינט שלו. ב-13 בפברואר 2017 אושר מינויו למזכיר המחלקה בתמיכה של כל 100 חברי הסנאט ויום למחרת הושבע לתפקידו. שולקין, לצד ג'יימס מאטיס וג'ון קלי, נמנה עם חברי הקבינט היחידים בממשל טראמפ שאינם חברי המפלגה הרפובליקאית (אלא עצמאיים). הוא פוטר מתפקידו ב-28 במרץ 2018.
זלמן רונקיל (השני)
ביוגרפיה
עמד לימין רבו, רבי אברהם מינץ בעת המחלוקת עם רבי יעקב פולק, ומוזכר לגנאי ב"כתב החרם" שהוציא האחרון נגד רבו.
קלודט קולווין
הפרת החוק באוטובוס
קולווין נשאלה מספר פעמים מדוע סירבה לקום מהכסא. לדבריה, היא לא קמה משום שההיסטוריה הדביקה אותה לכסא. לטענתה, היא הרגישה את ידה של סוג'ורנר טרות' מונחת על כתף אחת שלה ומונעת ממנה לקום, ואת ידה של הארייט טאבמן מונחת על כתפה השנייה ומונעת ממנה לקום. לדבריה, היא אזרה אומץ לסרב לפנות את כסאה לאחר שעסקה בבית הספר בכל החודש הקודם בנושא של גזענות וצדק לקהילה השחורה, וכן לאחר שהרגישה כמה היחס לשחורים אינו הוגן.
השפעתה
הסוציולוג רוברט מרטון טוען כי כאשר שני מדענים מגלים תגלית זהה בטווח קצר האחד מהשני - מי שזוכה לקרדיט ולהוקרה הוא האחרון מבניהם, ואם הדבר היה כך גם לגבי תהליכים חברתיים, הרי שהיה צריך להכיר ברוזה פארקס כאחרונה ולא כראשונה בין היוצאים נגד חוקי ההפרדה הגזעית באוטובוסים. פארקס זכתה להיכלל בהיכלי תהילה שונים, ברשימת 100 האנשים המשפיעים ביותר בעולם במאה העשרים של מגזים טיים, רחובות נקראים על שמה, כונן יום חג לזכרה והיא זכתה במדליית החירות הנשיאותית. קולווין לעומתה, נשכחה ולא זכתה להכרה, אף על פי שהייתה הראשונה שסירבה לפנות את כסאה.
המשך חייה
קולווין מעולם לא נישאה. בנה הראשון, ריימונד, שנולד במרץ 1956, מת בדירתה של קולווין בגיל 37 ממנת יתר. בנה השני, רנדי, עוסק בראיית חשבון באטלנטה.
הבחירות המקדימות במרצ (2022)
הבחירות ליו"ר
הבחירות לתפקיד יו"ר המפלגה היו בתאריך 23 באוגוסט. התמודדו על התפקיד חבר הכנסת המכהן יאיר גולן וחברת הכנסת לשעבר זהבה גלאון שכיהנה בעבר בתפקיד יו"ר מרצ.
האימפריה הח'ווארזמית
חולשת האימפריה הח'וווארזמית
בנוסף לסכסוך בין הח'ווארזם-שאה לח'ליף, האימפריה הח'ווארזמית סבלה מחולשות נוספות. גודלה של האימפריה היווה מכשול, כיוון שהכיבושים המשמעותיים ביותר של מחמד השני התרחשו לקראת הפלישה המונגולית ועל כן לא היה מספיק זמן לאימפריה להתאחד תחת שלטונו של הח'ווארזם-שאה לפני האיום החיצוני הגדול. חולשה נוספת הייתה היחסים המתוחים של מחמד השני עם אימו, תרכאן ח'אתון, שהייתה מעוניינת שאחיו ירש את תכש. יחסיו עם אימו הובילו לבעיה נוספת: נאמנותו של הצבא. תרכאן ח'אתון הייתה נסיכה לשבט שחי בצפון ח'ווארזם וכוחה בח'ווארזם עצמה היה רב מזה של מחמד השני. צבא האימפריה הח'ווארזמית היה מורכב רובו משכירי חרב מאזור זה ונאמנותם לא הייתה נתונה בהכרח למחמד השני. שאר הצבא הורכב מפרסים שהיו יריבים לשבטים הטורקים להם השתייך הח'ווארזם-שאה. נוסף על כך, לח'ווארזם-שאה היו היתקלויות עם הרשויות הדתיות הסוניות בתוך האימפריה, על כן הוא נטה לתמוך בשיעים בניסיון לקבל מהם לגיטימציה דתית לשלטון.
Ziggy Stardust
גרסת הדמו המקורית של השיר שהוקלטה בפברואר 1971 שוחררה בתור רצועת בונוס בהוצאת התקליטור של "Ziggy Stardust" בשנת 1990. גרסת האלבום של השיר הוקלטה בנובמבר 1971.
עוד (שיר)
רקע
יוסי חרסונסקי סקר את השיר, והעניק לו ציון של שלושה כוכבי זהב וחצי מתוך חמישה בסך הכל.
Dizzy
הפקה
בהמשך הקליטו את השיר אמנים כגון להקת בוני אם, מייק מלווין וה-Deadbeats, רקלס אריק, ובילי ג'. קרמר. ב-1991 הקליטו גרסת כיסוי של השיר הקומיקאי ויק ריבס ולהקת The Wonder Stuff. גרסה זו הגיעה למקום הראשון במצעד הסינגלים הבריטי.
זלמן רונקיל
פסקי הלכה ודיונים הלכתיים שלו, הובאו בכתבי בני דורו והדור שלאחריו, כמו תלמידו מהר"י וייל, מהרי"ל, מהר"י ברונא ומהר"ם מינץ. מקובל לייחס לו את הספר "חתן דמים" (פראג שס"ה), הכולל פירושים קבליים לתורה בדרך גימטריה, דרשות ומנהגים לברית מילה וטקסי חתונה. הספר הושלם בידי רבי יצחק בן שמשון כ"ץ, אב"ד ניקלשבורג וערים נוספות, וחתנו של מהר"ל מפראג. אולם, יש המייחסים את הספר לרבי זלמן רונקיל השני.
Adeyyo
בנוסף לכך, הקליפ של השיר הצליח לצבור למעלה מ-170 מיליון צפיות, דבר אשר הופך אותו לאחד מהקליפים הטורקיים הנצפים ביותר בכל הזמנים.
בלאז'ובה
תולדות היישוב
היישוב נחרב פעם נוספת במהלך המלחמה הצפונית הגדולה, ובסוף המאה ה-18 קיבל היישוב זכויות עיר.
יהודי בלאז'ובה
לאחר כיבוש העיירה בידי הגרמנים בספטמבר 1939, נרצחו בעינויים 22 מיהודי המקום. בימים שלאחר מכן הגיעו לעיירה פליטים יהודים רבים ממערב פולין, והקהילה במקום התגייסה לעזרתם. בעיירה הוקם יודנרט, ופעל במקום סניף של היס"ס. ביוני 1942 גורשו יהודי העיירה לגטו ז'שוב באקציה שבמהלכה נרצחו זקנים וחולים, שייתכן שאחד מהם היה האדמו"ר המקומי, הרב מאיר שפירא.
רמדאן שלח
ביוגרפיה
רמדאן שלח נולד ב-1958 בשכונת שג'אעיה שבעזה, למשפחה מרובת ילדים. בעת לימודיו בבית הספר התיכון הצטרף לתנועת "האחים המוסלמים", ובאמצעותה יצא ללימודים גבוהים באוניברסיטת זקאזיק במצרים, שהקמפוס שלה נחשב למעוז האסלאם הפונדמנטליסטי. בשנים 1981-1977, בעת לימודיו במצרים, נפגש עם פתחי שקאקי ועם חבורת צעירים מרצועת עזה, שביקשו לחקות את דרכן של תנועות "הג'יהאד" המיליטנטיות שפרחו אותה עת במצרים. רמדאן שלח נמנה עם גרעין המייסדים של הג'יהאד האסלאמי וערך באותה עת את הביטאון הפנימי של התנועה.
מקדש בעל שמין בתדמור
מקדש בעל שמין בתדמור היה מקדש עתיק באתר הארכאולוגי בעיר תדמור בסוריה. המקדש הוקדש לאל הכנעני בעל שמין, שהיה אל השמים השמי, אחד משני האלים הראשיים של העיר תדמור.
מצעד הפופ איירפליי
מצעד הפופ איירפליי (באנגלית: Pop Airplay; נקרא גם מצעד 40 שירי המיינסטרים וטופ 40/CHR) הוא מצעד שירים המדרג 40 שירים, ומתפרסם מדי שבוע על ידי מגזין בילבורד. הוא כולל את השירים הפופולריים ביותר מסוגת מוזיקת הפופ המושמעים בפאנל של 40 תחנות הרדיו המובילות בארצות הברית בלבד. הדירוג מבוסס על נתוני השמעת ברדיו כפי שנמדדו על ידי נילסן סאונד-סקאן (Nielsen BDS). המצעד פורסם לראשונה במגזין בילבורד שהונפק ב-3 באוקטובר 1992 (הוא הושק במקביל להשקת מצעד הרית'ם-קרוסאובר).
ז'ורז'יניו (1991)
קריירה
ב-21 במאי 2017, חתם ז'אורז'יניו לשלוש שנים בבית"ר ירושלים. ב-29 ביוני 2017 ערך ז'ורז'יניו את הופעתו הבכורה במסגרת אירופית בו אף הבקיע את שער הבכורה שלו במדי הקבוצה בניצחון 4-3 על ואשאש ההונגרית. ב-30 ביולי ערך את הופעתו הבכורה שלו בישראל במדי הקבוצה בניצחון 3-1 על מ.ס אשדוד במסגרת גביע הטוטו. בבית"ר, ז'ורז'יניו הוסט מספר פעמים לעמדת החלוץ. ב-11 באוקטובר 2019, לאחר שלא שיחק כמעט שנתיים לאור פציעה שוחרר רשמית השחקן מביתר ירושלים, לאחר שהגיע לסיכום עם הנהלת המועדון.
סופרמן
פרסום
בתקופת מעורבותה של ארצות הברית במלחמת העולם השנייה, עוררה דמותו של סופרמן גל חדש של גיבורי-על, אם כי עדיין חלוקות הדעות האם הוא היה הראשון מביניהם. בין גיבורי-על אלו נמנים באטמן, רובין, קפטן אמריקה, גרין לנטרן, וונדר וומן, פלאש, קפטן מארוול ונאמור. במהלך מלחמת העולם השנייה שימש סופרמן סמל לתקווה לחיילים, שהתבטא בייחוד באמצעות סרטיו הקצרים של מקס פליישר, בהם הוא מוצג לוחם לצד בעלות הברית נגד מרגלים יפנים וסוכנים גרמנים.
בשנת 1939 פורסמה לראשונה החוברת New York World's Fair Comics, שלקראת שנת 1942 שינתה את שמה ל-World's Finest Comics. הסדרה הציגה את סופרמן לצד דמותו של באטמן, בתחילה בסיפורים נפרדים ולאחר מכן בסיפורים משותפים המציגים את דמויותיהם זו לצד זו. החל מהחוברת All Star Comics #7, הופיע סופרמן בהופעות אורח, כחלק מתיאור קורותיו המאוחר כחבר של כבוד בחוברות "חברת הצדק של אמריקה".
בשנים שלאחר המלחמה, סוף שנות ה-40 ושנות ה-50, נסקה הפופולריות של סופרמן, בעוד שכוכבם של מרבית גיבורי העל האחרים דעך, והם נשכחו, פרט למעטים כמו וונדר-וומן ובאטמן. מגוון יכולותיו העל-טבעיות של סופרמן התרחב, ומעתה התאפיין בכוח פיזי רב יותר, היה יכול לפלוט קרני חום מעיניו, היה בעל כושר תעופה באוויר ובחלל, יכולת נשימה בחלל החיצון, ואף יכולת תנועה במרחבי הזמן. גם אויביו הפכו עוצמתיים יותר ויותר, ורבים מהסיפורים היו דמיוניים, באופן שלא השפיע במידה ניכרת על המשכיות העלילה.
תור הזהב של הקומיקס, 1938–1950
בעלילות הסיפורים המוקדמים הייתה דמותו של סופרמן האלמנט היחיד של מדע-בדיוני. הוא תואר כמגן על חסרי-הישע ועל הנזקקים. עד לחוברת מספר 7 הוא נלחם נגד איומים יום-יומיים כמו יצרני נשק, נהגים שיכורים, אנשי עסקים מושחתים, מתעללים בילדים, וכן פוליטיקאים ושוטרים מושחתים. אך לקראת שנות ה-40 הופיעו בעלילות יותר ויותר איומים פנטסטיים כמו ענקים, מדענים מטורפים ואף דינוזאורים. בתחילה תואר סופרמן כדמות אפלה ונחושה, שאינה מהססת להרוג פושעים (כמו הכאת שודד למוות לאחר שזה האחרון ירה בו). בהמשך דווקא הסירוב להרוג יריבים הפך לאחד מעקרונותיו.
תור הכסף של הקומיקס, 1956–1970
שנות ה-50 הציגו מספר אלמנטים מדע בדיוניים דוגמת מקורו הקריפטוני של סופרמן. לעומת זאת, שנות ה-60 היו עגמומיות עבור הדמות. סדרת הטלוויזיה "הרפתקאותיו של סופרמן" הסתיימה בעקבות התאבדותו של השחקן הראשי ג'ורג' ריבס. מספר ניסיונות ליצור פרקי פיילוט נחלו כישלון, וכן מחזמר שזכה לביקורות חיוביות אולם נכשל מסחרית.
לאחר העידן המודרני של הקומיקס, 2001 ואילך
לפי מקור באירועי המשבר האינסופי, סופרבוי פריים מואשם בשינויי המשכיות רבים ביקום DC. בניסיונו לברוח ממרקם המציאות של ממד גן עדן, הוא משנה אירועים היסטוריים וגורם להתרחשות מחודשת של סיפורי המקור, בעיקר זה של "סופרמן: זכות מלידה". ניסיונותיו של אלכסנדר לות'ר ליצור יקום יוצרים כדור ארץ חדש. במהלך האירועים, יקום DC מתקדם למשך שנה אחת, שלאחריה סופרמן נותר עדיין ללא כוחות, וסופרגירל מגנה על מטרופוליס. ללא כוחותיו, קלארק קנט מתרכז בעבודת העיתונאות, ומצליח לערער את מעמדו של לקס לות'ר. "לקסקורפ", חברתו של לקס, נמצאת כעת בשליטתה של לאנה לאנג. לאחר שהוא מותקף, כוחותיו של קלארק שבים אליו בהדרגה.
כוחות ויכולות
כוחותיו העיקריים של סופרמן כוללים:
המאה ה-20
בין השנים 1952–1958 שודרה סדרת הטלוויזיה הראשונה שתיארה את עלילותיו של סופרמן. השחקן ג'ורג' ריבס גילם בה את סופרמן, והיא הגיעה ל-104 פרקים.
ב-1966 הופק מחזמר בברודוויי בשם "זה ציפור, זה מטוס, זה סופרמן" שזכה לביקורות טובות אך בוטל לאחר 129 הופעות.
ב-1988 חזר סופרמן לטלוויזיה בשתי סדרות נפרדות: סדרה מצוירת בבימוי רובי ספירס, וסדרת לייב אקשן בשם "סופרבוי" העוסקת בנעוריו של סופרמן ששודרה בין השנים 1988 – 1992.
סרטי לייב אקשן
בינואר 2023 פורסם כי ג'יימס גאן עובד על תסריט לסרט חדש על דמותו של סופרמן, בשם סופרמן: מורשת, שייצא לאקרנים בשנת 2025. ביוני פורסם שדייוויד קורנסווט יגלם את דמותו של סופרמן בסרט.
סיפור אופטימי
סינגלים וקליפים
לשיר יצא קליפ מילים כאשר ניתן לראות את דיקלה יושבת על הרצפה כאשר מאחוריה יש קיר בצבע של האלבום שלה "סיפור אופטימי" (תכלת). הקליפ יצא ב-31 באוקטובר, כהשיר נכתב על ידי דיקלה והולחן גם כן על ידה, הקליפ מתחיל כאשר ניתן לראות את דיקלה יושבת בכיסא כשהיא לובשת שמלה אדומה ומתאפרת וכשהיא מסתכלת במראה אז היא רואה את עצמה לבושה בשמלת כלה. לאחר מכן ניתן לראות אותה שרה לתוך מיקרופון כאשר יש נרות סביבה.